recursal/SuperWikiNEXT-32B huggingface dataset:
चित्र : ट्रिकलिंग फ़िल्टर का चित्र
**ट्रिकलिंग फ़िल्टर** जेविक मल (शहरो और फक्ट्रियो से निकलने वाली) के अन्दर से जिवाद्दुओ की मात्र कम से कम करने के लिए प्रयोग मे लाया जाता है |इसके द्वारा हम गंदे पानी के अन्दर से सूक्ष्मजीवो की मात्रा बहुत कम कर सकते है |इसके बाद फेक्त्रियो से निकला पानी नदियों या समुन्द्र मे डाला जा सकता है |

निर्माण
-------

ट्रिकलिंग फ़िल्टर जमीन से ऊपर बनाया जाता है, इनका आकार या तो गोलाकार या आयात होता है |१.८ मीटर से २.४ मीटर इसकी ऊंचाई होती है जिसमे मोती पथ्ररो का प्प्रियोग किया जाता है, उसके बाद नोजल की मदत से गंदे पानी को इसके ऊपर स्प्रे किया जाता है, जिसके बाद गंदगी की एक परत पथारो के ऊपर जम जाती है हो धीरे धीरे ये परत मोटी होने लगती है इसके अन्दर एरोबिक प्रिक्रिया होता है (वह प्रिक्रिया जो ऑक्सीजन की उपस्थिथि मे होती है उन्हे एरोबिक प्रिक्रिया कहते है)
पद्थ्रो के ऊपर गंदगी की एक मोटी परत जम जाने के बाद परत की निचली सतह मे ऑक्सीजन की कमी हनी लगती है जिसके कारण परत धीरे धीरे टूटने लगती है

बाहरी कडिया
-----------

* Overview of Biological Wastewater Treatment
* The History of Fixed-Film Wastewater Treatment Systems
**जोजेफ मैलार्ड विलियम टर्नर** (23 अप्रैल 1775 - 19 दिसम्बर 1851) इंगलैण्ड के चित्रकार थे।

जीवनी
-----

बाल्यकाल से ही टर्नर चित्रकारी किया करते थे। उनके पिता इन चित्रों को अपने केश कर्तनालय में रखते थे और हजामत का कार्य करते करते लगे हाथ उन्हें बेच भी लेते थे। 11 साल की उम्र में उन्होंने सोहो अकादेमी में अपनी शिक्षा शु डिग्री की और कुछ ही वर्ष के बाद रायल अकादेमी के विद्यालय में प्रवेश किया। चित्रकारी में पारंगत होने का उन्होंने बीड़ा उठाया था। आर्किटेक्ट और एनग्रेवर्स के छोटे मोटे कामों में वे अक्सर मदद किया करते थे जिससे उनका गुजारे लायक उपार्जन भी हो जाया करता था। इन्हीं दिनों टर्नर की गिर्तिन नामक जल-रंग-विशारद चित्रकार (water colourist) से भेंट हुई। ये दोनों चित्रकार डॉक्टर टॉमस मनरो के निवासस्थान पर मिला करते थे। चित्रों के बारे में बाद विवाद तथा आलोचनाएँ हुआ करती थीं। मनरो बड़े उदार व्यक्ति थे। चित्रकारों से वे बड़ा प्रेम करते थे और उनकी आर्थिक एवं नैतिक सहायता भी किया करते थे।

सन् 1797 में टर्नर ने अपना तैलचित्र प्रथम रायल अकादेमी में प्रदर्शित किया। इन्हीं दिनों किसी मासिक पत्रिका से उनको अनुबंध मिला। टर्नर को इस अनुबंध के अनुसार जगह जगह प्रवास करना था। प्रकृति के स्थानीय रेखाचित्र बनाने थे। इस कार्यभार के परिणामस्वरूप टर्नर की प्रकृतिचित्रण की एक अपनी विशिष्ट शैली बन गई।

कोज़्ोन्स (1752-99) के जलचित्र टर्नर ने जब देखे, उन्हें ज्ञात हुआ कि काव्यमय सौंदर्य की सृष्टि निसर्ग के अप्रत्याशित रंगों और भावों में होती है। प्रकृति का सौंदर्य अपने में स्वयं पूर्ण है और चित्रकार को सौंदर्य दर्शन करने के लिये प्रकृति की ही शरण लेनी होगी।

टर्नर को 1799 में रायल अकादेमी का सहकारी सदस्य चुना गया और 1802 में वे पूर्ण सदस्य बन गए। अब उनकी कीर्ति फैलने लगी। धनार्जन भी बिना किसी रुकावट के चलता रहा। टर्नर अब अकाश, मेघ, सागर आदि का बदलता रूप अपने चित्रपटलों पर अंकित करने लगे।

उदाहरणस्वरूप, "युलेसिस और पालिफिमस" नामक चित्र-यह निसर्ग की एक झाँकी (vision) का आंतरिक दृश्य है। बादलों के पलायित खंड, रंगों के बदलते भाव, प्रकाशपुंजों की "स्वर्णमयी अप्सर रमणी; मानों टर्नर के इस चित्र में अवारित दिखाई देते हैं। घनीभूत वातावरण के पार्श्वपटल पर चमकते दमकते, बदलते, संध्याराग अनुभूत रागिणी समान बज उठते हैं। आंत्वान वात्तो की कला प्रकाश पर आधारित थी। वात्तों के बाद टर्नर ने यूरोपीय कला को छायाप्रकाश के तर्क से मुक्तकिया। उनके चित्रों में प्रकाश ही महत्व रखता है। प्रकाश को आधार बनाकर 19वीं शताब्दी में मोने, रेन्वा, सोरा, आदि चित्रकारों ने जो आंदोलन शु डिग्री किया उसकी प्रस्तावना हम टर्नर के निसर्ग चित्रों में पूरी तरह से पाते हैं।

"तेमरैर समर नौका का आखरी प्रवास" चित्र में इंग्लैंड को नेपोलियऩ पर मिली हुई विजय का एक गर्वपूर्ण जयघोष है।

रस्किनने अपने फ़ मॉडर्न पेंटर्सफ़ नामक कला के आलोचनात्मक ग्रंथ में टर्नर की बड़ी प्रशंसा की टर्नर ने जीवन पर्यंत विवाह नहीं किया लेकिन गृहस्थ जीवन बिताने की उनकी बड़ी अभिलाषा थी। वे अपना दिन दो प्रकार से व्यतीत करते थे। उनका एक रूप महान चित्रकार का था, जब वे अपने स्टूडिओ में बड़े बड़े लोगों से मिलते जुलते थे और कला संबंधी विषयों पर विचार आलोचनाएँ किया करते थे। अपने दूसरे रूप में वे संशयास्पद बस्ती में किसी न किसी महिला के साथ शराब एवं विलासिता में, भोगसुलभ लोलुपता में, टर्नर के बदले "बूथ" नाम से अपना परिचय देते थे। इस तरह उनका समय बीत जाता था।

दिसंबर 1851 में लंदन शहर में टर्नर का देहांत हुआ। वे सफल एवं संपन्न चित्रकार थे। उन्होंने अपनी सारी संपत्ति कला और कलाकारों के हितार्थ समर्पित कर दी।
**जोज़ेफीन डी ब्युहार्नैस** (Joséphine de Beauharnais ; (pronounced: [ʒo.ze.fin də‿bo.aʁ.nɛ]; *née* **Tascher de la Pagerie**; 23 जून 1763 – 29 मई 1814) नैपोलियन प्रथम की पहली पत्नी (अतः, प्रथम फ्रेंच सामाग्री) थी। 

मेरी रोज़ जोज़ेफीन ताखे द ला पागरी का जन्म २३ जून, १७६३ ईo को मार्तिनिक के द्वीप में हुआ था। वह लेफ्टिनेंट जोसेफ टासर द ला पागरी की सबसे बड़ी बेटी थी १६ वर्ष की अवस्था में जोज़ेफीन का विवाह वाइकाउंट अलेक्जांद्र बोहार्ने से हुआ और वह दो पुत्रों की माँ बनी। फ्रांसीसी क्रांति के समय जेकोविंस द्वारा संदिग्ध घोषित होने पर उसका पति बंदी बना लिया गया और दंडित हुआ। जोज़ेफान अत्यंत दुर्भाग्यपूर्ण और कठिन परिस्थितियों से घिर गई। किंतु परिस्थितियाँ बदलीं और १७९५ ईo तक वह पेरिस में रानी बन चुकी थी। वह समय था जब नेपोलियन बोनापार्टं उन्नत्ति के शिखर पर चढ़ रहा था। नेपोलियन के इटली की सेना का प्रधान नियुक्त होने के समय जोज़ेफीन ने उससे विवाह कर लिया। 

उसके विद्रोहकाल में जोज़ेफीन को लिखे बोनापार्ट के पत्रों से उसका उसके प्रति गहरा प्रेम स्पष्ट झलकता है किंतु जोज़ेफीन ने उसके पत्रों का यदाकदा ही उत्तर दिया। बोनापार्ट के मिस्र के प्रवासकाल (१७९८-९९) में जोज़ेफीन हिपोलित चार्ल्स नामक एक अधिकारी के प्रेमपाश में बँध गई। लौटने पर बोनापार्ट ने जोज़ेफीन का परित्याग करना चाहा किंतु उसके आँसुओं और क्षमानिवेदन से द्रवित हो उसने उसे क्षमा कर दिया। १७९९-१८०४ ईo के बीच जोज़ेफीन और बोनापार्ट के संबंध अच्छे बने रहे। लेकिन बोनापार्ट की माता और भगिनी उसे जोज़ेफीन का परित्याग करने के लिये उस समय से ही विवश करने लगीं, जब अगस्त १८०२ ईo में वह प्रथम आजन्म कान्सुल बना। मई १८, १८०४ ईo को जब साम्राज्य की घोषणा हुई, जोज़ेफीन ने परिस्थिति की विकटता को सँभालने के लिये १ दिसंबर, १८०४ ईo को संपन्न हुए राज्याभिषेक के दिवसावसान में नेपोलियन बोनापार्ट से धार्मिक रीतियों से पुन: विवाहित होने की कामना व्यक्त की। पुन: विवाह हुआ किंतु जोज़ेफीन की सतर्कता के बावजूद विवाह-रीतियों में एक व्यवधान लाने में बोनापार्ट सफल हो गया और विवाह दोषपूर्ण मान लिया गया। जोज़ेफीन से बोनापार्ट को कोई संतान नहीं हुई जिसको राजनयिकदृष्टि से दोष मानकर उसने जोज़ेफीन का परित्याग कर दिया। जोज़ेफीन के गौरवमय जीवन का अंत मई २९, १८१४ ईo को पेरिस के निकट ला मालमेसन में हुआ, जिस स्थान को उसने अलभ्य फूलों और पौधों से सँवारा था।

सन्दर्भ
-------
**भाषाई सापेक्षता** या **भाषागत सापेक्षतावाद** (linguistic relativity) की परिकल्पना के अनुसार किसी भाषा की संरचना, उस भाषा के बोलने वालों की विश्वदृष्टि (world view) या को प्रभावित करती है। दूसरे शब्दों में, भाषा विचारों की अभिव्यक्ति का माध्यम नहीं है वरन् विचार के स्वरूप को नियन्त्रण करने वाली है। इस परिकल्पना को **सापिर-होर्फ परिकल्पना** (Sapir–Whorf hypothesis) कहते हैं। 

एडवर्ड सपीर (Edward Sapir : 1884-1939) ने अमेरिका में भाषा के संरचनात्मक अध्ययन की आधारशिला को मजबूत किया। उन्होने भाषा पर कई दृष्टियों से चिन्तन किया और जहाँ-जहाँ आवश्यक लगा, उन्होंने अपने विचार दिए। वोर्फ (Benjamin Lee Whorf: 1897-1941) उन्हीं के शिष्य थे। दोनों ने मिलकर 1929 ई. में भाषिक सापेक्षवाद का सिद्धान्त दिया। यह सिद्धांत 1950 के दशक में वोर्फ द्वारा इस विषय और कुछ सामग्री के प्रकाशन के बाद प्रसिद्ध हुआ। इसे ही ‘सपीर-वोर्फ परिकल्पना’ के नाम से जाना जाता है। इस सिद्धान्त के अनुसार प्रत्येक व्यक्ति अपनी भाषा के माध्यम से ही विश्व को देखता और समझता है। इसका कारण यह है कि प्रत्येक भाषा की संज्ञानात्मक संरचना (cognitive structure) अलग होती है। इस कारण भाषाएँ अपने बोलने वालों की विचार प्रक्रिया को भी प्रभावित करती हैं। कुछ विद्वानों द्वारा इस परिकल्पना को Whorfianism भी कहा गया है। इसे विद्वानों द्वारा दो रूपों में देखा जाता है-

* (क) **सपीर-वोर्फ की प्रथम परिकल्पना** (Strong version) : इसके अनुसार भाषा विचार को निर्धारित करती है और भाषायी वर्ग (linguistic categories) वक्ता के संज्ञानात्मक वर्ग (cognitive categories) को सीमित करती हैं। अर्थात भाषा में किसी वस्तु को अभिव्यक्त करने के लिए जितने शब्द होंगे, वह उतने ही प्रकार से संबंधित वस्तु को संबोधित कर सकेगा। इसे समझने के लिए कहीं बर्फ के लिए 07 शब्द और कहीं एक ही शब्द होने का उदाहरण दिया जाता है।

* (ख) **सपीर-वोर्फ की द्वितीय परिकल्पना** (Weak version) : इसके अनुसार भाषायी वर्ग विचार और निर्णयों को प्रभावित करते हैं।

अतः परिकल्पना का एक पक्ष यह है कि भाषा की संरचना हमारी संज्ञानात्मक क्षमता को प्रभावित करती है तो दूसरा पक्ष यह है कि भाषा की संरचना हमारे बाह्य संसार को देखने की दृष्टि को निर्धारित करती है। इस संकल्पना में आगे यह भी कहा गया कि विभिन्न भाषाओं की आर्थी व्यवस्थाएँ (semantic systems) अलग-अलग होती हैं। इस संकल्पना को बाद में विभिन्न विद्वानों को कुछ आलोचना के साथ आंशिक रूप से स्वीकार किया गया।

सन्दर्भ
-------

बाहरी कड़ियाँ
-------------

* भाषाई सापेक्षता की परिकल्पना: उदाहरण[*मृत कड़ियाँ*]
कैसिनी द्वारा ली गयी टॅथिस की तस्वीर जिसमें इथाका नाम की महान और लम्बी घाटी नज़र आ रही है
कैसीनी यान द्वारा २४ दिसम्बर २००५ को ली गयी इस तस्वीर में ४५० किमी व्यास का ओडेसियस नामक प्रहार क्रेटर नज़र आ रहा है
१९८१ में वॉयेजर द्वितीय यान द्वारा ली गयी टॅथिस की तस्वीर
**टॅथिस** हमारे सौर मण्डल के छठे ग्रह शनि का पाँचवा सब से बड़ा उपग्रह है। पूरे सौर मण्डल में यह १६वा सब से बड़ा उपग्रह है और अपने से छोटे सारे उपग्रहों के मिले हुए द्रव्यमान से बड़ा है। यह लगभग सारा-का-सारा ही पानी की बर्फ़ का बना है और इसमें मुश्किल से ६% भाग पत्थरीला है। इसका पक्का अनुमान नहीं लगाया जा पाया है के टॅथिस में पत्थर और बर्फ़ की अलग तहें हैं या पत्थर बर्फ़ में ही मिला हुआ है, लेकिन वैज्ञानिकों को यह ज्ञात हो गया है के अगर इसके केंद्र में पत्थर का एक अलग गोला है तो उस गोले का व्यास २९० किमी या उसे से कम ही होगा।

टॅथिस पर उल्कापिंडों के बनाए हुए कई सरे प्रहार क्रेटर हैं। इसकी सतह पर बर्फ़ की बनी हुई पहाड़ियाँ और घाटियाँ देखी जा सकती हैं। उपग्रह के एक भाग में एक समतल मैदान भी देखा गया है। जिस दिशा में टॅथिस शनि की परिक्रमा कर रहा है उस तरफ के रुख़ पर एक ओडेसियस नाम का बड़ा क्रेटर है जिसका व्यास लगभग ४५० किमी है। ओडेसियस के बीच में एक २-४ किमी गहरा गड्ढा है जिसके इर्द-गिर्द ६-९ किमी लम्बी दीवारें हैं। टॅथिस की ज़मीन पर एक और बड़ी आकृति इथाका घाटी की है जो १०० किमी चौड़ी और ३ किमी गहरी है और पूरे चाँद के तीन-चौथाई हिस्से में २,००० किमी तक चलती है। टॅथिस की सतह का तापमान -१८७ डिग्री सेंटीग्रेड है।

टॅथिस का व्यास (डायामीटर) लगभग १,०६६ किमी है। तुलना के लिए पृथ्वी के चन्द्रमा का व्यास लगभग ३,४७० किमी है, यानि टॅथिस से क़रीब तिगुना।

अन्य भाषाओँ में
---------------

टॅथिस को अंग्रेज़ी में "Tethys" लिखा जाता है। डायोनी प्राचीन यूनानी धार्मिक कथाओं का एक भीमकाय पात्र था। दरअसल "टॅथिस" का सही उच्चारण "टॅथ़िस" है जिसमें "थ़" का उच्चारण "थ" के वर्ण से थोड़ा भिन्न होता है।

इन्हें भी देखें
---------------

* इथाका घाटी (टॅथिस)
* शनि (ग्रह)
* शनि के प्राकृतिक उपग्रह

बहरी कड़ियाँ
------------

* प्लेनॅटरी सोसाईटी का टॅथिस पृष्ठ (अंग्रेज़ी में)

सन्दर्भ
-------

1. ↑  doi:10.1016/j.icarus.2007.03.012  
This citation will be automatically completed in the next few minutes. You can jump the queue or expand by hand
टूस फैबर-डी हीर (२३ फरवरी १९२९ - ६ अगस्त २०२०) एक डच पत्रकार और न्याय सूचना अधिकारी थे।

फैबर का जन्म बटाविया ( डच ईस्ट इंडीज ) में हुआ था । १९७५ में उन्हें २ दिसंबर १९७५ को विजस्टर में दक्षिण मोलुक्कन युवाओं द्वारा १९७५ डच ट्रेन बंधक संकट के दौरान न्याय मंत्री ड्रीस वैन एगट की प्रवक्ता के रूप में जाना जाने लगा । अठारह महीने बाद, २३ मई १९ ७७ को डच ट्रेन अपहरण के बाद २३ मई १९७७ में फेबर शामिल था। प्रवक्ता के रूप में।

  

1977 के अंत में ऐसा लग रहा था कि फैबर नियुक्त किया जाएगा राज्य सचिव में सबसे पहले वान AGT कैबिनेट रक्षा मंत्रालय पर है, लेकिन ऐसा नहीं हुआ। सितंबर 1981 के आसपास NOS ने टेलीविजन श्रृंखला शुरू की , जहां वह Joop van Tijn और Herman Wigbold के साथ प्रस्तुतकर्ताओं में से एक बन गईं । कुछ महीनों के बाद वह रुक गई। हेग में उनका 91 वर्ष की आयु में निधन हो गया ।

संदर्भ
------

1. ↑  Davied van Berlo & Jeroen Piepers: *Ambtenaren! 200 jaar werken aan Nederland in 100 portretten*. Den Haag, SDU, 2015. ISBN 9789012395601
2. ↑  "Overlijdensbericht mr. Toos-Faber de Heer" (Dutch में). NRC Handelsblad. 12 August 2020. मूल से 21 August 2020 को पुरालेखित.सीएस1 रखरखाव: नामालूम भाषा (link)
वॉयेजर द्वितीय यान द्वारा ली गयी तस्वीरों पर आधारित, डस्पीना का कंप्यूटर चित्र (नीला गोला वरुण ग्रह को दर्शाता है जिसके इर्द-गिर्द डस्पीना परिक्रमा करता है
**डस्पीना** सौर मण्डल के आठवें ग्रह वरुण का एक उपग्रह है। यह वरुण के सारे उपग्रहों में से उससे तीसरा सबसे समीप परिक्रमा करने वाला उपग्रह है। डस्पीना का औसत व्यास १५० कि॰मी॰ है और इसका आकार बेढंगा है (यानि गोल नहीं है)। इस उपग्रह का रंग गाढ़ा प्रतीत होता है। वैज्ञानिकों का अनुमान है के वरुण का यह चन्द्रमा वरुण के साथ-साथ निर्मित नहीं हुआ था, बल्कि उस मलबे के कुछ जमावड़े से बन गया है जब वरुण नें अपने से पास गुज़रते हुए ट्राइटन को अपने शक्तिशाली गुरुत्वाकर्षण के क़ब्ज़े में लेकर उसे अपना उपग्रह बना लिया। उस दौरान वरुण के इर्द-गिर्द घूम रहे पुराने उपग्रहों में गुरुत्वकर्षण के बदलते प्रभाव से काफ़ी टकराव हुए थे जिनसे वे उपग्रह ध्वस्त हो गए और अपना मलबा छोड़ गए और डस्पीना उसी का नतीजा है। ट्राइटन को छोड़कर, वरुण के अन्य उपग्रहों का निर्माण कुछ ऐसे ही हुआ था।

वरुण के कुछ अन्य अंदरूनी चंद्रमाओं की तरह, डस्पीना भी धीरे-धीरे वरुण के समीप आता जा रहा है और वैज्ञानिकों का विचार है कि कुछ समय बात यह या तो वरुण के वायुमंडल में गिरकर ध्वस्त हो जाएगा या वरुण की रोश सीमा के अन्दर आने से उसके गुरुत्वाकर्षण द्वारा तोड़कर एक उपग्रही छल्ले के लिए मलबा बन जाएगा।

अन्य भाषाओँ में
---------------

डस्पीना को अंग्रेज़ी में "Despina" कहते हैं।

इन्हें भी देखें
---------------

* वरुण के प्राकृतिक उपग्रह
* वरुण (ग्रह)
* ट्राइटन (उपग्रह)

सन्दर्भ
-------

1. ↑  डॉन बैनफ़ील्ड, नॉर्म मर्रे (१९९२). ""वरुण के अंदरूनी उपग्रहों का एक गत्यात्मक इतिहास (अ डाएनैमिकल हिस्टरी ऑफ़ द इन्नर नॅप्टयूनियन सैटलाइट्ज़, अंग्रेज़ी में)"". *आइकैरस*. **९९** (२): ३९०. डीओआइ:10.1016/0019-1035(92)90155-Z. बिबकोड:1992Icar...99..390B. मूल से 3 जून 2018 को पुरालेखित. अभिगमन तिथि 20 मई 2011.
**डाटाबेस फोरेंसिक** डिजिटल फोरेंसिक विज्ञान की एक शाखा है जो संबंधित है फोरेंसिक अध्ययन डेटाबेस और उनके मेटाडाटा से संबंधित।

डाटाबेस फोरेंसिक कंप्यूटर फोरेंसिक के समान है, फोरेंसिक प्रक्रिया और डेटाबेस सामग्री और मेटाडाटा की जांच तकनीके भी एक सामान ही है। 
कैश्ड जानकारी भी मौजूद हो सकती है सर्वर रैम मे जो लाइव विश्लेषण तकनीक की आवश्यकता होती है। 

एक फॉरेंसिक जांच इस तरह की धोखाधड़ी के रूप में एक डेटाबेस प्रणाली या आवेदन के भीतर लेनदेन है कि अधर्म का सबूत संकेत मिलता है, की पहचान करने पर ध्यान केंद्रित कर सकते है। 

सॉफ्टवेयर उपकरण में हेरफेर और डेटा का विश्लेषण करने के लिए इस्तेमाल किया जा सकता है।
ये उपकरण भी ऑडिट लॉगिंग क्षमताए कार्य या विश्लेषण एक फोरेंसिक परीक्षक डेटाबेस पर प्रदर्शन के दस्तावेज सबूत प्रदान करते है। 

कई डेटाबेस सॉफ्टवेयर उपकरण सामान्य विश्वसनीय और काफी सटीक में नही हैं और कई रूप में पहला पेपर डेटाबेस फोरेंसिक पर प्रकाशित में प्रदर्शन फोरेंसिक काम के लिए इस्तेमाल किया जाएगा।

  

वर्तमान में इस क्षेत्र में प्रकाशित एक पुस्तक ही है, हालांकि अधिक आगे हो सकती है। 
संबंधपरक डेटाबेस की फोरेंसिक अध्ययन कंप्यूटर डिस्क पर डेटा सांकेतिक शब्दों में बदलना करने के लिए इस्तेमाल मानक का ज्ञान की आवश्यकता है।

क्योंकि एक डेटाबेस के फोरेंसिक विश्लेषण अलगाव में निष्पादित नहीं है, तकनीकी रूपरेखा के भीतर जो एक विषय डेटाबेस से बाहर निकालता समझ और डेटा प्रामाणिकता और अखंडता के सवालों खासकर के रूप में यह डेटाबेस उपयोगकर्ताओं के लिए संबंधित को हल करने के लिए महत्वपूर्ण है।

सन्दर्भ
-------

1. ↑  Olivier, Martin S. (March 2009). "On metadata context in Database Forensics". Science Direct. डीओआइ:10.1016/j.diin.2008.10.001. अभिगमन तिथि 2 August 2010.[*मृत कड़ियाँ*]
2. ↑  "Oracle Database Forensics using LogMiner - GIAC Certified Student Practical". मूल से 28 अप्रैल 2006 को पुरालेखित. अभिगमन तिथि 3 नवंबर 2016.
**जेनिफ़र लयोंन** (२७ फरवरी,१९७२-१९ जनवरी,२०१०) एक अमेरीकन अभिनेत्री व सरवइवोर पलाऊ में एक प्रतिनिधि थी। वह इस प्रतियोगिता में चौथे स्थान पर थे।

प्रारंभिक जीवन
--------------

जेनिफ़र ल्योन का जन्म नेवाडा में हुआ था परन्तु वह वाशिंगटन और द डेलास में बड़ी हुई है। उन्हें लंबी पैदल यात्रा, फुटबॉल खेलना, और फोटोग्राफी का बहुत शौक थे। १८ साल की उम्र में, जेनिफर ने १९६० के आसपास फोरन विदेशी मिनिमय में हिस्सा लिया, उसी दौरान उन्होंने स्पेनिश सीखी। हाई स्कूल से स्नातक होने के बाद, जेनिफर ने स्पेन में एक साल और लंदन में दो साल एक नैनी के रूप में काम किया। जब जेनिफर यू.एस. में वापस आ गयी, तो वह पोर्टलैंड स्टेट यूनिवर्सिटी में गई और एक साल वही बिताया ओरेगन स्टेट विश्वविद्यालय जन से पहले। बाद में उन्हें पोषण और खाद्य प्रबंधन में बैचलर ऑफ साइंस की डिग्री मिली। 

### सरवाईवर

२००४ में, ल्योन को सरवाईवर:पलाऊ के लिए चुना गया। यह सीजन वसंत ऋतू २००५ में प्रसारित हुआ। खेल एक ही समुद्र तट पर २० खिलाड़ियों के साथ शुरू हुआ। 

### फिल्मोग्राफी

1. सरवाईवर: पलाऊ (२००५) - खुद
2. डेडी डे कैंप (२००७) - श्रीमती सीमन्स
3. लांग पिग (२००८) - मिरांडा

सन्दर्भ
-------


1. ↑   Wang, Cynthia (2010-01-21). "INSIDE STORY: Jennifer Lyon's Cancer Battle - Jennifer Lyon". People.com. Retrieved 2010-01-27.
2. ↑   Welker, DeAnn (2010-01-20). "'Survivor: Palau' contestant from Oregon, Jennifer Lyon, dies of cancer". Oregon Live. Retrieved 2015-09-10.
3. ↑   "Cast Bios for the CBS Primetime Reality TV Show "Survivor"". CBS.com. 2010-11-18. Retrieved 2010-11-28.
4. ↑  "संग्रहीत प्रति". मूल से 8 अप्रैल 2017 को पुरालेखित. अभिगमन तिथि 7 अप्रैल 2017.
**डैडो कोलेटी**, वास्तविक नाम **रिकार्डो ब्रोकोलेटी** (जन्म 27 अगस्त 1974, रोम में), एक इतालवी फिल्म अभिनेता, आवाज अभिनेता और रेडियो और टेलीविजन होस्ट हैं।

जीवनी
-----

उन्हें एंज़ो गारिनेई के स्कूल में नामांकित किया गया था, उन्होंने टीट्रो सिस्टिना में अपनी शुरुआत की, माइम और डबिंग में पाठ्यक्रमों में भाग लेकर अपनी पढ़ाई जारी रखने के लिए।

बच्चों के टीवी के नायक, 1991 में उन्होंने डिज्नी क्लब के लिए काम किया, जहां वे 1994 तक रहे और फिर एक साल बाद 1999 तक फ्रांसेस्का बारबेरिनी के साथ जुड़ गए। उस वर्ष उन्होंने रायउनो पर टेलीविजन कार्यक्रम बिग!

1999 में एक टेलीविजन अभिनेता के रूप में उनका पहला अनुभव *मोर्टे दी उना रागाज़ा पेर्बेने* के साथ था। (एक सम्मानित लड़की की मौत), लुइगी पेरेली द्वारा निर्देशित। वर्तमान में वह राय इसोराडियो पर रेडियो होस्ट हैं।

  


| व्यक्तिगत आँकड़े |
| --- |
| नाम | Coletti, Dado |
| अन्य नाम | Riccardo Broccoletti |
| लघु वर्णन | Italian television personality |
| जन्म तिथि | 27 August 1974 |
| जन्म-स्थान | Rome, Italy |
| मृत्यु तिथि |  |
| मृत्यु स्थान |  |
मधुसूदन दास की प्रतिमा
**मधुसूदन दास** (२८ अप्रैल १८४८ - ४ फ़रवरी १९३४) ओड़िया साहित्यकार एवं ओडिया-आन्दोलन के जनक थे। उन्हें **उत्कल-गौरव** कहा जाता है। उन्होने ही सबसे पहले 'स्वतंत्र ओड़िशा' की संकल्पना की थी। वे 'मधुबाबु' नाम से सर्वत्र जाने जाते थे।

परिचय
-----

मधुबाबू का जन्म वर्तमान ओड़िशा के कटक जिला के सत्यभामापुर गांव में २८ अप्रैल १८४८ को हुआ था। उनके पिता रघुनाथ दास चौधरी और माता पार्वती देवी थी। अंग्रेज शासन में पराधीन अंचलों में ओड़िआ भाषा का अस्तित्व जब संकट में था, उसी समय कुछ व्यक्तियों की निःस्वार्थ कोशिशों से ओड़िसा राज्य को स्वतंत्र रूप से अपना स्वरूप प्राप्त हुआ। अंग्रेज शासन में बंगाल, बिहार, केन्द्र प्रदेश और मद्रास के भीतर खण्ड-विखण्डित होकर ओड़िसा टूटी-फूटी अवस्था में था। ओड़िआ भाषा लोगों को एकत्र करके एक स्वतंत्र प्रदेश निर्माण के लिये अनेक चिंतक, राजनीतिज्ञ, कवि, लेखक एवं देशभक्त व्यक्तियों ने बहुत प्रयत्न किये। उन महान व्यक्तियों में उत्कल गौरव मधुसूदन दास सबसे पहले व प्रमुख व्यक्ति थे। ओड़िआ माटी के ये सुपुत्र मधुबाबु जिनके प्रयासों से १ अप्रैल १९३६ को स्वतंत्र ओडिसा प्रदेश गठित हुआ था। वे प्रदेश गठन देखने जीवित नहीं थे।

ओड़िआ भाषा की सुरक्षा एवं स्वतंत्र ओड़िसा प्रदेश गठन हेतु मधुबाबु ने 'उत्कल सम्मिलनी' की स्थापना की। इसमें खल्लिकोट राजा हरिहर मर्दराज, पारला महाराज कृष्णचंद्र गजपति, कर्मवीर गौरीशकर राय, कविवर राधानाथ राय, भक्तकवि मधुसूदन राव, पल्लीकवि नन्दकिशर बल, स्वभावकवि गंगाधर मेहेर और कई विशिष्ट व्यक्तिगणों का सक्रिय योगदान सतत स्मरणीय रहेगा। मधुबाबु ने उत्कल सम्मिलनी में योगदान दिये अपनी कविताओं से लोगों का आह्‌वान किया था। उस समय कुछ क्रांतिकारी बंगाली लोग कहते थे- 'उड़िया एक स्वतंत्र भाषा नहीं, बांग्ला की एक उप भाषा है', परंतु मधुबाबु की सफल चेष्टा से ओड़िआ को एक स्वतंत्र भाषा के रूप में मान्यता प्राप्त हुई। फलस्वरूप भारत में भाषा आधारित सर्वप्रथम प्रदेश बनकर ओड़िसा उभर आयी।

मधुबाबू का घर
१९०३ में मधुबाबु द्वारा प्रतिष्ठित उत्कल सम्मिलनी से ओड़िआ आंदोलन आगे बढा। उसी वर्ष वे कांग्रेस छोड़ कर ओड़िआ आंदोलन में स्वयं को नियोजित किया। मधुबाबु स्वाभिमान एवं आत्ममर्यादा को विशेष प्राधान्य देते थे। धन-सम्पत्ति भले ही नष्ट हो जाये, परवाह नहीं, परंतु आत्म-सम्मान सदा अक्षुण्ण बना रहे। मधुबाबु बहुत दयालु तथा दानवीर थे। उन्होंने अपनी कमाई तथा सम्पत्ति को पूरे का पूरा जनता की सेवा में लगा दिया था। यहां तक वे दिवालिया भी हो गये। वे पहले ओड़िआ नेता बने जिन्होंने विदेश यात्रा की और अंग्रेजों के सामने ओड़िसा का पक्ष रखा। मधुबाबु कलकत्ता से एम.ए. डिग्री और बी.एल. प्राप्त करने वाले प्रथम ओड़िआ हैं। वे विधान परिषद के भी प्रथम ओड़िआ सदस्य हैं। वे अपनी वकालत (बैरिष्टरी) के कारण ओड़िसा में 'मधु बारिष्टर' के नाम से सुपरिचित हैं।

अपनी देशभक्ति, सच्चे नीति, संपन्न नेतृत्व एवं स्वाभिमानी मर्यादा सम्पन्न गुणों के कारण बारिष्टर श्री मधुसूदन दास सदैव स्मरणीय हैं। कटक स्थित मधुसूदन आइन महाविद्यालय उनके नाम से नामित है। उनकी जन्मतिथि २८ अप्रैल को समग्र ओड़िसा राज्य में 'वकील दिवस' और 'स्वाभिमान दिवस' के रूप में मनाई जाती है।

 ओड़िशा सचिवालय के सामने उत्कल मणि मधुसूदन दास की प्रतिमा

सन्दर्भ
-------

बाहरी कड़ियाँ
-------------

* उत्कल-गौरव मधुसूदन दास] (डॉ॰ हरेकृष्ण मेहेर)
**मथुरा रेल दुर्घटना २००९** २१ अक्टूबर, २००९ को भारत में हुई एक रेल दुर्घटना है जिसमें लगभग २२ लोग मारे गए थे। बुधवार सुबह दिल्ली जाने वाली गोवा संपर्कक्रांति एक्सप्रेस का इंजन मेवाड़ एक्सप्रेस की आख़िरी बोगी से टकरा गया। दुर्घटना के तुरन्त बाद रेल मन्त्रालय द्वारा जांच के आदेश दे दिए गए और यह जांच रेलवे आयोग द्वारा की गई।

दुर्घटना का कारण
----------------

रेलवे अधिकारियों के आरम्भिक आकलनों के अनुसार दुर्घटना का कारण मानवीय भूल बताया गया जो कि सिग्नल को अनदेखा करके रेल गाड़ी को उसी पटरी पर ले गया जहां मेवाड़ एक्सप्रेस पहले से ही खड़ी थी। मथुरा के बाजना पुल के पास उदयपुर से दिल्ली के निजामुद्दीन जाने वाली मेवाड़ एक्सप्रेस खड़ी थी कि पीछे से आ रही गोवा सप्तक्रांति एक्सप्रेस ने उसे टक्कर मार दी। टक्कर से गोवा एक्सप्रेस का इंजन मेवाड़ एक्सप्रेस के महिला डिब्बे में जा घुसा।

रेलवे सूत्रों के अनुसार मेवाड़ एक्सप्रेस को चेन खींचकर रोका गया था। प्रत्यक्ष दर्शियों के अनुसार पुलिस वाले कुछ अटिकट यात्रियों को पकड़ना चाह रहे थे। इसीलिए इस ट्रेन को वाजना पुल के पास रोका गया। पीछे से आ रही गोवा एक्सप्रेस को आगे ट्रेन के होने की जानकारी नहीं मिली और वह मेवाड़ एक्सप्रेस से जा टकराई।

इन्हें भी देखें
---------------

* भारत की सबसे बड़ी रेल दुर्घटनाएं

बाहरी कड़ियाँ
-------------

* मथुरा के पास दो ट्रेनों की टक्कर में २१ की मौत - एनडीटीवी
* मथुरा: दो ट्रेनों की भीषण टक्कर
माघ मेला उत्तरकाशी इस जनपद का काफी पुराना धार्मिक/सांस्कृति तथा व्यावसायिक मेले के रूप में प्रसिद्ध है। इस मेले का प्रतिवर्ष मकर संक्राति के दिन पाटा-संग्राली गांवों से कंडार देवता के साथ -साथ अन्य देवी देवताओं की डोलियों का उत्तरकाशी पहुंचने पर शुभारम्भ होता है। यह मेला 14 जनवरी मकर संक्राति से प्रारम्भ हो 21 जनवरी तक चलता है। इस मेले में जनपद के दूर दराज से धार्मिक प्रवृत्ति के लोग जहाँ गंगा स्नान के लिये आते हैं। वहीं सुदूर गांव के ग्रामवासी अपने-अपने क्षेत्र के ऊन एवं अन्य हस्तनिर्मित उत्पादों को बेचने के लिये भी इस मेले में आते हैं। इसके अतिरिक्त प्राचीन समय में यहाँ के लोग स्थानीय जडी-बूटियों को भी उपचार के लिये लाते थे किन्तु वर्तमान समय में इस पर प्रतिबन्ध लगने के कारण अब मात्र ऊन आदि के उत्पादों का ही यहाँ पर विक्रय होता है।
वर्तमान काल मे यहाँ आने वाले व्यापारियों में मुस्लिमों की संख्या आश्चर्यजनक रूप से बढ़ी है, जो कि स्थानीय लोगों एवं उत्तराखंड की संस्कृति के ध्वज्वाहक लोगों के लिए चिंता का सबब सा बना हुआ है।

मूल आधार
--------

पहुंचें उत्तरकाशी माघ मेले का महत्व मात्र जनपद उत्तरकाशी तक ही सीमित नहीं है बल्कि इस मेले का धार्मिकता के आधार पर भी अन्य जनपदों/प्रदेश स्तर पर पहचान एवं आस्था है, इसका मुख्य कारण इस मेले का काशी विश्वनाथ जी की नगरी में हिन्दू धर्म के आधार पर महात्म्य माह माघ में होना है।

वर्तमान स्वरूप
--------------

वर्तमान समय में यह मेला धार्मिक/ सांस्कृतिक एवं विकास मेले के अतिरिक्त पर्यटक मेले के रूप में भी अपनी पहचान बना रहा है। इसका मुख्य कारण वर्तमान विभाग द्वारा यहाँ के पर्यटक स्थलों के विकास एवं प्रचार/प्रसार की मुख्य भूमिका रही है। चूंकि यह मेला माह जनवरी में आयोजित होता है जिसके कारण उस समय पहाडों में अत्यधिक बर्फ रहती है पर्यटन विभाग द्वारा दयारा बुग्याल को स्कीइंग सेंटर के रूप में विकसित/प्रचारित करने के कारण इस क्षेत्र में काफी पर्यटकों का आवागमन होता है। भविष्य में इस प्रकार के आयोजनों से माघ मेले में देशी/विदेशी पर्यटकों की संख्या में वृद्धि होने की पूरी आशा है।
माघ मेला उत्तरकाशी का यदि सम्यकरूप से प्रचार-प्रसार किया जाय एवं इसे महोत्सव का रूप दिया जाय तो निसन्देह जहाँ एक ओर इससे पर्वतीय संस्कृति का प्रचार-प्रसार होगा वहीं देशी-विदेशी पर्यटकों के आवागमन में वृद्धि के साथ पर्यटन की दिशा में मील का पत्थर साबित होगा।

कैसे पहुंचें
------------

उत्तरकाशी राष्ट्रीय राजमार्ग पर अवस्थित है तथा चार धाम यात्रा मार्ग पर पडता है एवं राज्य के अन्य मुख्य शहरों से सड़क मार्ग से जुडा है। बस, टैक्सी तथा अन्य स्थानीय यातायात की सुविधायें उपलब्ध है। 

* निकटतम रेलवे स्टेशन ऋषिकेश 145 किमी0
* निकटतम हवाई अड्डा जौलीग्रांट 162 किमी0
बाघ[*मृत कड़ियाँ*] पर तीर चलाता प्रेमी जोड़ा- मधुमालती के एक दृश्य का चित्रण।
मंझन **मधुमालती** एक भारतीय सूफी कविता है, जो 1545 में मीर सैय्यद मंझन शत्तारी राजगिरि द्वारा लिखी गई थी। यह 16 वीं शताब्दी की कविता भारत की इस्लामिक परंपरा में सूफी साहित्य का एक उत्कृष्ट उदाहरण है।

इसमें मनोहर नाम के एक राजकुमार और सुंदर राजकुमारी मधुमालनी का रहस्यमयी प्रेम-प्रसंग है। भाग्य उन्हें अलग करता है, और उन्हें पुनर्मिलन और सुख का अनुभव करने से पहले पीड़ा, रोमांच और परिवर्तन सहना पड़ता है। यह कविता एक अद्भुत प्रेम कहानी और रहस्यमय प्रतीकात्मकता से भरा एक पाठ है, जो दो प्रेमियों की कहानी के माध्यम से आत्मज्ञान की राह पर आध्यात्मिक कदमों के बारे में बताता है। कविता मूल रूप से पश्चिमी हिंदी बोली में लिखी गई थी।

संदर्भ
------

1. ↑  Behl, Aditya (2012). *Love's Subtle Magic: An Indian Islamic Literary Tradition, 1379-1545* (अंग्रेज़ी में). OUP USA. पृ॰ 23. आई॰ऍस॰बी॰ऍन॰ 9780195146707. अभिगमन तिथि 10 December 2017.

स्त्रोत
-------

* मधुमालती: एक भारतीय सूफी रोमांस (ऑक्सफोर्ड वर्ल्ड्स क्लासिक्स)। ऑक्सफोर्ड यूनिवर्सिटी प्रेस, यूएसए, 2001। आईएसबीएन 978-0192840370
**माचू पिच्चू** (क्वेशुआ: Machu Pikchu, 'पुरानी चोटी") दक्षिण अमेरिकी देश पेरू मे स्थित एक कोलम्बस-पूर्व युग, इंका सभ्यता से संबंधित ऐतिहासिक स्थल है। यह समुद्र तल से 2,430 मीटर की ऊँचाई पर उरुबाम्बा घाटी, जिसमे से उरुबाम्बा नदी बहती है, के ऊपर एक पहाड़ पर स्थित है। यह कुज़्को से 80 किलोमीटर (50 मील) उत्तर पश्चिम में स्थित है। इसे अक्सर "इंकाओं का खोया शहर "भी कहा जाता है। माचू पिच्चू इंका साम्राज्य के सबसे परिचित प्रतीकों में से एक है। 7 जुलाई 2007 को घोषित विश्व के सात नए आश्चर्यों में माचू पिच्चू भी एक है।

1430 ई. के आसपास इंकाओं ने इसका निर्माण अपने शासकों के आधिकारिक स्थल के रूप में शुरू किया था, लेकिन इसके लगभग सौ साल बाद, जब इंकाओं पर स्पेनियों ने विजय प्राप्त कर ली तो इसे यूँ ही छोड़ दिया गया। हालांकि स्थानीय लोग इसे शुरु से जानते थे पर सारे विश्व को इससे परिचित कराने का श्रेय हीरम बिंघम को जाता है जो एक अमेरिकी इतिहासकार थे और उन्होने इसकी खोज 1911 में की थी, तब से माचू पिच्चू एक महत्वपूर्ण पर्यटन आकर्षण बन गया है।

माचू पिच्चू को 1981 में पेरू का एक ऐतिहासिक देवालय घोषित किया गया और 1983 में इसे यूनेस्को द्वारा विश्व धरोहर स्थल की दर्जा दिया गया। क्योंकि इसे स्पेनियों ने इंकाओं पर विजय प्राप्त करने के बाद भी नहीं लूटा था, इसलिए इस स्थल का एक सांस्कृतिक स्थल के रूप में विशेष महत्व है और इसे एक पवित्र स्थान भी माना जाता है।

माचू पिच्चू को इंकाओं की पुरातन शैली में बनाया था जिसमें पॉलिश किये हुए पत्थरों का प्रयोग हुआ था। इसके प्राथमिक भवनों में *इंतीहुआताना* (सूर्य का मंदिर) और *तीन खिड़कियों वाला कक्ष* प्रमुख हैं। पुरातत्वविदों के अनुसार यह भवन माचू पिच्चू के *पवित्र जिले* में स्थित हैं। सितम्बर 2007, पेरू और येल विश्वविद्यालय के बीच एक सहमति बनी की वो सभी शिल्प जो हीरम बिंघम माचू पिच्चू की खोज के बाद अपने साथ ले गये थे वो पेरू को लौटा दिये जायेंगे।

चित्र दीर्घा
------------

माचू पिच्चू की पैनोरामिक तस्वीर
माचू पिच्चू की पैनोरामिक तस्वीर
माचू पिच्चू की पैनोरामिक तस्वीर
माचू पिच्चू की अवस्थिति

सन्दर्भ
-------

1. ↑  "विश्व के सात नये आश्चर्य". भारत सरकार. अभिगमन तिथि २२ अक्तूबर २००९. `|access-date=` में तिथि प्राचल का मान जाँचें (मदद)[*मृत कड़ियाँ*]

| * दे
* वा
* सं
दुनिया के सात नए अजूबे |
| --- |
| ताजमहल  •  चीचेन इट्ज़ा  •  क्राइस्ट द रिडीमर की प्रतिमा  •  कोलोसियम  •  चीन की विशाल दीवार  •  माचू पिच्चू   •  पेत्रा |

[[श्रेणी:दुनिया के सात नए अजूबे]
इंडोनेशिया का राजकीय चिह्न *भिन्नेक तुंग्गल इक*
कावी भाषा में लिखा **भिन्नेक तुंग्गल इक** इंडोनेशिया का आदर्श वाक्य है। 
इसका अर्थ है: **भिन्नता परन्तु एकत्व** यह मजापहित साम्राज्य के काल में १४वीं शताब्दी के एक काकविन सुतसोम काव्य से है।

मूल कावी
--------

This quotation comes from canto 139, stanza 5. The full stanza reads as follows:

*Rwâneka dhâtu winuwus Buddha Wiswa,*
*Bhinnêki rakwa ring apan kena parwanosen,*
*Mangka ng Jinatwa kalawan Siwatatwa tunggal,*
*Bhinnêka tunggal ika tan hana dharma mangrwa.*

अनुवाद
------

* It is said that the well-known Buddha and Shiva are two different substances.
* They are indeed different, yet how is it possible to recognise their difference in a glance,
* since the truth of Jina (बुद्ध) and the truth of शिव is one.
* They are indeed different, but they are of the same kind, as there is no duality in Truth.

This translation is based, with minor adaptations, on the critical text edition by Dr. Soewito Santoso.

सन्दर्भ
-------

* Santoso, Soewito *Sutasoma, a Study in Old Javanese Wajrayana* 1975:578. New Delhi: International Academy of Indian Culture.
**जेना हेज़** एक अमेरिकी निर्देशक, मॉडल और पूर्व पॉर्न फिल्म अभिनेत्री हैं।

हेज़ ने कई पॉर्न फिल्म उद्योग पुरस्कार जीते हैं, जिसमें सर्वश्रेष्ठ एवी स्टारलेट के लिए 2003 के एवीएन पुरस्कार और महिला प्रदर्शनकर्ता के लिए 2009 के एवीएन पुरस्कार शामिल हैं, जिसने उन्हें अपने कैरियर के दौरान कभी भी दोनों पुरस्कार जीतने के लिए इतिहास में दूसरा प्रदर्शन किया।

महज 15 साल की उम्र में स्कूल की पढ़ाई छोड़ने वाली 34 साल की जेना हेज़ ने बाकी की पढ़ाई घर पर ही की। ऐसा उन्हें उनकी पहली जॉब मिलने पर करना पड़ा। उन्होंने कम सैलरी वाली बहुत सी नौकरियां की जैसे फास्ट फूड मैनेजर, ऑयल चेंज गर्ल और क्रिसमस के दौरान टॉय स्टोर पर खि‍लौने सजाना।

इन्हें भी देखे
--------------

* टेरा पैट्रिक
* टोरी ब्लैक
* ए.जे. एप्पलगेट
* साशा ग्रे
* डैनी डेनियल्स
* टीना के

सन्दर्भ
-------

1. ↑  "मिलिए सबसे अमीर पोर्न स्टार से, कुल कीमत जान कर होश उड़ जाएंगे".
2. ↑  "ये हैं विश्व के सबसे अमीर पॉर्न स्टार".
3. ↑
4. ↑
5. ↑  "आम लोगों जैसी ही जिंदगी जीते हैं पोर्न स्टार्स, ये रहा सबूत".

बाहरी कड़ियाँ
-------------

|  |  |
| --- | --- |
|  | **जेना हेज़** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर जेना हेज़
भास्कर वर्मन का निधानपुर शिलालेख
**कुमार भास्कर वर्मन** (600 - 650) कामरूप के वर्मन राजवंश के शासकों में अन्तिम एवं अन्यतम राजा थे। अपने ज्येष्ठ भ्राता सुप्रतिश्थि वर्मन की मृत्यु के पश्चात् उन्होने सत्ता सम्भाली। वे अविवाहित रहे तथा उनका कोई उत्तराधिकारी नहीं था। उनकी मृत्यु के बाद शालस्तम्भ ने कामरूप पर आक्रमण करके सत्ता पर अधिकार कर लिया और शालस्तम्भ राज्य अथवा म्लेच्छ राजवंश की स्थापना की।

उत्तर भारत के राजा हर्षवर्धन (या शीलादित्य) कुमार भास्कर वर्मन के समकालीन थे। हर्षवर्धन के साथ उनकी मित्रता थी। उस समय गौड़ देश (या कर्णसुवर्ण, या बंगाल) में शशांक नामक राजा का शासन था। शशांक ने हर्षवर्धन के बड़े भाई राज्यवर्धन की हत्या कर दी। शशांक से अपने भाई की हत्या का प्रतिशोध लेने के लिये हर्षवर्धन ने शशांक के राज्य पर आक्रमण कर दिया। इस आक्रमण के समय कुमार भास्कर वर्मन ने हर्षवर्धन की सहायता की। गौड़ राजा शशांक पराजित हुआ। फलस्वरूप शशांक के राज्य कर्णसुबर्ण तथा गौड़ या पौण्ड्रबर्द्धन, भास्कर वर्मन के अधिकार में आ गये। इसके बाद भास्कर वर्मन विशाल राज्य का स्वामी बन गया। भास्कर वर्मन के समय में कामरूप राज्य की सीमा पश्चिम में बिहार तक और दक्षिण में ओडीसा तक विस्तृत थी। भास्कर वर्मन ने निधानपुर (सिलहट जिला, बांग्लादेश) में अपने शिविर से तांबे की छाप अनुदान जारी किए और इसे एक अवधि के लिए अपने नियंत्रण में रखा।

चीनी यात्री युवान् च्वांग ने सातवीं शताब्दी में कामरुप का भ्रमण किया था। अपनी यात्रा के वर्णन में उसने लिखा है कि कामरूप राज्य का विस्तार १६७५ मील था और राजधानी प्राग्ज्योतिषपुर ६ मील विस्तृत थी। यद्यपि भास्कर वर्मन सनातन धर्म के अनुयायी थे किन्तु बौद्ध धर्म के अनुयायियों और बौद्ध भिक्षुओं का सम्मान करते थे। हर्षबर्द्धन, भास्कर वर्मन का यथेष्ट सम्मान करते थे। एक बार युवान् च्वांग के सम्मान के लिये राजा हर्षबर्धन ने प्रयाग में विशाल सभा का आयोजन किया था। जिसमें भारत के सभी विख्यात राजाओं को आमन्त्रित किया गया था।

युवान् च्वांग ने यह भी लिखा है कि कामरुप में प्रवेश करने से पहले उसने एक महान नदी कर्तोय् को पार किया। कामरुप के पूर्व में चीनी सीमा के पास पहाड़ियों की एक पंक्ति थी। उन्होंने उल्लेख किया की फसलें नियमित हैं, लोग सत्यनिष्ट हैं और राजा ब्राह्मण हैं।

इन्हें भी देखें
---------------

* कामरूप
* कुमार भास्कर वर्मा संस्कृत एवं पुरातन अध्ययन विश्वविद्यालय

सन्दर्भ
-------

1. ↑  Samiti, Kamarupa Anusandhana (1984). *Readings in the history & culture of Assam*. Kamarupa Anusandhana Samiti. पृ॰ 227.
भास्कर राममूर्ति एक भारतीय अकादमिक है जो भारतीय प्रौद्योगिकी संस्थान मद्रास के वर्तमान निदेशक हैं। उन्होंने 2011 से भूमिका निभा रहे हैं।

कैरियर
------

भास्कर राममुर्ती ने 1 9 80 में आईआईटी मद्रास में इलेक्ट्रॉनिक्स इंजीनियरिंग में बी.टेक प्राप्त किया। और उन्होने कैलिफोर्निया विश्वविद्यालय, सांता बारबरा से इलेक्ट्रिकल इंजीनियरिंग में 1 9 82 मे एम.एस. और 1 9 85 में पीएचडी डिग्री प्राप्त की। उन्हें डॉक्टरेट की पढ़ाई के दौरान कैलिफोर्निया विश्वविद्यालय के फैलोशिप विश्वविद्यालय से सम्मानित किया गया। अपने डॉक्टर की उपाधि प्राप्त करने के बाद, उन्होंने 1 9 86 में आईआईटी मद्रास में इलेक्ट्रिकल इंजीनियरिंग विभाग के संकाय में शामिल होने के दो साल पहले एटी एंड टी बेल लैब्स में काम किया था। सितंबर 2011 में उन्होंने निर्देशक की भूमिका निभाने से पहले आईआईटी मद्रास में योजना के डीन के रूप में काम किया।

उनके शोध के हित मॉडुलेशन और मोबाइल संचार के लिए कोडिंग, बेतार संचार नेटवर्क और वायरलेस स्थानीय पाश प्रणालियों के डिजाइन और कार्यान्वयन इन विषयों पर हैं। वह आईआईटी मद्रास में दूरसंचार और कंप्यूटर नेटवर्किंग ग्रुप (टीएनईटी) समूह के संस्थापक सदस्यों में से एक है। वह कोरडीईसिटी वायरलेस स्थानीय लूप सिस्टम और ब्रॉडबैंड कोरडीईसिटी वायरलेस डीएसएल सिस्टम के प्रमुख वास्तुकार है, जो भारत और 15 देशों में व्यापक रूप से तैनात है। वह 2000 के बाद से इंडियन नेशनल एकेडमी ऑफ इंजीनियरिंग के फेलो हैं। उन्हें जनवरी, 2015 से आईईईई के एक फैलो के रूप में चुना गया था।

पुरस्कार और सम्मान
------------------

* 2000 से  भारतीय राष्ट्रीय इंजीनियरिंग अकादमी के फेलो,
* उत्कृष्टता के केंद्र के रूप में वायरलेस प्रौद्योगिकी के मानद निदेशक
* अंतरराष्ट्रीय चिकित्सा विज्ञान अकादमी के मानद फेलो
* इलेक्ट्रॉनिक विज्ञान और प्रौद्योगिकी के लिए वस्विक पुरस्कार  , 2000
* तमिलनाडु वैज्ञानिक पुरस्कार के लिए इंजीनियरिंग और प्रौद्योगिकी, 2003
* भारत सेमीकंडक्टर एसोसिएशन TechnoVisionary पुरस्कार, 2011
* डायेन्स ऑफ मद्रास पुरस्कार, 2014
* आइईईई फेलो, 1 जनवरी 2015 से

संदर्भ
------

1. ↑  "'Doyens of Madras' honoured". The Hindu. August 24, 2014. मूल से 29 अप्रैल 2017 को पुरालेखित. अभिगमन तिथि 15 मार्च 2018.
**पंडित मधुसूदन गुप्त** ( बांग्ला: *মধুসূদন গুপ্ত* ) (१८०० – १५ नवंबर १८५६ ) बंगाल के एक आयुर्वेदिक चिकित्सक थे, जो पश्चिमी चिकित्सा में भी प्रशिक्षित थे। उन्होने ही आधुनिक काल में सन १८३६ में भारत में पहला मानव विच्छेदन किया था (कलकत्ता मेडिकल कॉलेज में)। वे एक अनुवादक भी थे।

उनका जन्म एक तेली वैद्य परिवार में हुआ था। उन्होंने संस्कृत कॉलेज में आयुर्वेद का अध्ययन किया और अध्यापक बन गए। यहाँ, उन्होंने कई अंग्रेजी ग्रंथों का संस्कृत में अनुवाद किया, जिसमें हूपर की *एनाटोमिस्ट्स वेद-मेकम (Anatomists’ Ved-mecum) भी शामिल है*। इसके अलावा, उन्होंने शरीररचना एवं चिकित्साविज्ञान के लेक्चर सुना और इस प्रकार आधुनिक नैदानिक-शारीरिक चिकित्सा से सुपरिचित हो गए।

1835 में, उन्हें नए सीएमसी में स्थानांतरित कर दिया गया था, जहां वे व्यावहारिक शरीर रचना विज्ञान के लिए भारतीय समर्थन इकट्ठा करने और मृतकों को छूने आदि की हिंदू वर्जनाओं को तोड़ने का महत्वपूर्ण कार्य किया। इसी क्रम में उन्होने प्रोफेसर हेनरी के मार्गदर्शन में १८३६ में भारत का पहला मानव विच्छेदन किया। 

एक प्रैक्टिशनर के रूप में वह सफल रहे तथा उन्हें अपने भारतीय समकालीनों के साथ-साथ अपने यूरोपीय सहयोगियों का भी सम्मान मिला। 

1856 में 56 वर्ष की आयु में मधुमेहज सेप्टिसीमिया से उनका निधन हो गया।

प्रमुख प्रकाशन
--------------

* बंगाली में *'एनाटॉमी अर्थात् शरीर विद्या'*
* बंगाली में *लंदन फार्माकोपिया का अनुवाद किया।*
* *अनटोमिस्ट वाडे मैकुम* का संस्कृत में अनुवाद किया।
* *चिकिस्ता संग्रह* ।
* सुश्रुत संहिता का पहला मुद्रित संस्करण (2 खंड, कलकत्ता 1835, 1836 )

संदर्भ
------

1. ↑  Julius Theodor Zenker (1846). *Bibliotheca orientalis*. G. Engelmann. पृ॰ 348.

अग्रिम पठन
----------

* "हूपर का एनाटॉमी", *एनाटोमिस्ट का वेड-मेकम : मानव शरीर की शारीरिक रचना और शरीर विज्ञान*, थॉमस और एंड्रयूज (1801) से *युक्त* ।
* *कोलकाता मेडिकल कोलेगर गोरार कथा ओ पंडित मधुसूदन गुप्ता*, नाथ, डॉ। संकेत कुमार। साहित्य समसाद, कोलकाता (2014)। आईएसबीएन 978-8179552209
**जोनंग** (Jonang, तिब्बती: ཇོ་ནང་) तिब्बती बौद्ध धर्म के छह मुख्य सम्प्रदायों में से एक है। अन्य पाँच न्यिंगमा, कग्यु, सक्या, गेलुग और बोन हैं। इसका आरम्भ तिब्बत में १२वीं शताब्दी में यूमो मिक्यो दोर्जे ने करा और सक्या सम्प्रदाय में शिक्षित दोल्पोपा शेरब ग्याल्त्सेन नामक भिक्षु ने इसका प्रसार करा। १७वीं शताब्दी के अन्तभाग में ५वें दलाई लामा ने इस सम्प्रदाय का विरोध करा था और माना जाता था कि यह विलुप्त हो चुका है। लेकिन यह तिब्बत के खम और अम्दो क्षेत्रों के गोलोक, नाशी और मंगोल समुदायों वाले इलाकों में जीवित रहा और वर्तमान में लगभग ५,००० भिक्षु-भिक्षिका जोनंग धर्मधारा से जुड़े हैं।

इन्हें भी देखें
---------------

* तिब्बती बौद्ध धर्म
* न्यिंगमा

सन्दर्भ
-------

1. ↑  Gruschke 2001, p.72; and A. Gruschke, "Der Jonang-Orden: Gründe für seinen Niedergang, Voraussetzungen für das Überdauern und aktuelle Lage", in: Henk Blezer (ed.), Tibet, Past and Present. Tibetan Studies I (Proceedings of the Ninth Seminar of The IATS, 2000), Brill Academic Publishers, Leiden 2002, pp. 183-214
2. ↑  Dolpopa Shesrab Rgyalmtshan (2006). Mountain doctrine : Tibet's fundamental treatise on other-emptiness and the Buddha-matrix. Ithaca, NY: Snow Lion Publ. ISBN 978-1559392389.
जेनेट लिन कावंडी-NASA**जेनेट लिन कावंडी** एक अमेरिकी वैज्ञानिक और नासा के अंतरिक्ष यात्री है। वह तीन अंतरिक्ष शटल मिशनों का एक अनुभवी है और उन्होंने अंतरिक्ष यात्री कार्यालय के नासा के उप प्रमुख के रूप में सेवा की है। उनका जन्म १७ जुलाई १९५९ को मिसौरी में हुआ था। कावंडी ने १९७७ में कार्थेज सीनियर हाई स्कूल - कार्थेज, मिसौरी से वैलेडिक्तोरियन की पढ़ाई की। वह मिसौरी दक्षिणी राज्य कॉलेज (स्नातक, १९८०), मिसौरी विश्वविद्यालय के विज्ञान और प्रौद्योगिकी (स्वामी, १९८२), और वाशिंगटन विश्वविद्यालय (डॉक्टरेट,१९९०) से रसायन विज्ञान में डिग्री प्राप्त करने के लिए चले गए।

जीविका
------

१९८२ में स्नातक स्तर की पढ़ाई के बाद, कवंडी ने रक्षा अनुप्रयोगों के लिए नई बैटरी विकास में इंजीनियर के रूप में, जोपलीन, मिसौरी में ईगल-पिख़र इंडस्ट्री में एक स्थान स्वीकार किया। १९८४ में, उन्होंने वॉशिंगटन में सिएटल में बोइंग डिफेन्स, स्पेस एंड सिक्योरिटी के पावर सिस्टम टेक्नोलॉजी विभाग में एक इंजीनियर के रूप में एक स्थान स्वीकार किया। शॉर्ट रेंज हमले मिसाइल द्वितीय के लिए उन्होंने माध्यमिक शक्ति के प्रमुख अभियंता के रूप में कार्य किया, और सागर लांस और लाइटवेट एक्सो-वायुमंडलीय प्रक्षेप्य के लिए थर्मल बैटरी के डिजाइन और विकास में शामिल प्रमुख तकनीकी कर्मचारी प्रतिनिधि। अन्य कार्यक्रमों में वह शामिल हैं अंतरिक्ष स्टेशन, चंद्र और मंगल बेस अध्ययन, इर्टिस्टियल ऊपरी स्टेज, एडवांस्ड ऑर्बिटल ट्रांसफर व्हीकल, गेट-ऐवे स्पेशल, एयर लॉन्च क्रूज मिसाइल, मिनिटमन, और पीसकीपर।

नासा का करियर
-------------

कवंडी को दिसंबर १९९४ में नासा द्वारा एक अंतरिक्ष यात्री उम्मीदवार के रूप में चुना गया था और मार्च १९९५ में जॉनसन स्पेस सेंटर को रिपोर्ट किया गया था। प्रशिक्षण के एक प्रारंभिक वर्ष के बाद, उन्हें पलोड और प्राच्यता शाखा में सौंपा गया जहां उन्होंने अंतरराष्ट्रीय अंतरिक्ष स्टेशन के लिए पेलोड एकीकरण का समर्थन किया। कवंडी एसटीएस -91 (२-१२ जून, १९९८), 9 वें और अंतिम शटल-मीर डॉकिंग मिशन पर एक मिशन विशेषज्ञ के रूप में काम करता था, जो संयुक्त यू.एस./रूसी चरण 1 कार्यक्रम को समापन करता था। 
कवंडी बाद में रोबोटिक्स शाखा में काम किया, जहां उन्हें शटल और स्पेस स्टेशन रोबोटिक मैनिपुलेटर सिस्टम दोनों पर प्रशिक्षित किया। अपने सबसे हाल के मिशन पर, उन्होंने एसटीएस -104 / आईएसएस असेंबली फ्लाइट 7 ए (जुलाई 12-24, २००१) पर अंतर्राष्ट्रीय अंतरिक्ष स्टेशन के लिए दसवें मिशन पर सेवा की। शटल दल ने संयुक्त एरिकॉक "क्वेस्ट" को स्थापित किया और अभियान 2 के चालक दल के साथ संयुक्त संचालन किया। कवंडी ने अंतरिक्ष यान के लिए तटस्थ बुआंसी प्रयोगशाला में प्रशिक्षित किया था, लेकिन एसटीएस -104 के दौरान उन्होंने एक अंतरिक्षवाक नहीं लिया था।
तीन उड़ान के अनुभवी कवंडी ने अंतरिक्ष में ३३ दिनों के भीतर प्रवेश किया, ५३५ धरती कक्षाओं में १३.१ मिलियन मील की दूरी पर यात्रा की।
मार्च २०१६ में, कवंडी क्लीवलैंड, ओहियो के नासा ग्लेन रिसर्च सेंटर में जिम फ्री को केंद्र निदेशक के रूप में सफल रहा।

पुरस्कार और सम्मान
------------------

* राष्ट्रीय सम्मान सोसाइटी, १९७७
* नासा अंतरिक्ष उड़ान पदक
* नासा के असाधारण सेवा पदक, २००१ और २००२
* नासा आउटस्टैंडिंग लीडरशिप मेडल, २००६
* मिसौरी दक्षिणी राज्य विश्वविद्यालय, १९७७ से राष्ट्रपति छात्रवृत्ति
* कार्थेज सीनियर हाई स्कूल, १९७७ के वैलेडिक्तोरियन

सन्दर्भ
-------

1. ↑   "Encyclopedia Astronautica: Kavandi". Mark Wade. February 1997. Retrieved March 30, 2014.
2. ↑  Astronaut Bio:Janet L. Kavandi". NASA. February 2008. Retrieved February 22, 2010.
***मधुमालती*** (Honeysuckle) एक वनस्पति है जो क्षुप (झाड़ी) या लता के रूप में होती है। यह कैप्रीफोलिआसी वंश में आती है। इसकी लगभग १८० प्रजातियाँ ज्ञात हैं। इनमें से लगभग १०० प्रजातियाँ चीन में, २० भारत में, २० यूरोप में, तथा २० उत्तरी अमेरिका में पायी जाती हैं। इसकी सबसे प्रसिद्ध प्रजातियाँ हैं- लोनिकेरा जैपोनिका (*Lonicera japonica* या जापानी मधुमालती या चीनी मधुमालती), लोनिकेरा पेरिक्लिमेनम (Lonicera periclymenum या woodbine), तथा लोनिकेरा सेमपर्विरेन्स ( Lonicera sempervirens या trumpet honeysuckle, या woodbine honeysuckle). मधुमालिका की कुछ प्रजातियों के पुष्पों की ओर गुंजन पक्षी (Hummingbirds) बहुत आकर्षित होते हैं। 

इसका नाम 'मधुमालती' इसलिये सार्थक है क्योंकि इसके पुष्पों से खाद्य मधु निकाला जा सकता है। एशिया के अलावा विश्व के कई अन्य भागों में यह सौन्दर्य हेतु उगायी गयी या स्वतः फैली हुई झाड़ी के रूप में भी पायी जाती है।

सन्दर्भ
-------

इन्हें भी देखें
---------------

| * दे
* वा
* सं
फूल |
| --- |
| • अमलतास • कचनार • कनेर • कमल • केवड़ा • गुड़हल • गुलदाउदी • गुलमेंहदी • गुलमोहर • डैफ़ोडिल • गुलाब • गेंदा • नरगिस • चंपा • चमेली • प्राजक्ता• पीताम्बर • मोगरा • जूही • रजनीगन्धा • सदाफूली • रैफ्लेशिया • नीलकमल • नागचम्पा • मालती • मौलश्री • |
' 'डरहम काउंटी क्रिकेट क्लब'  *अठारह में से एक है प्रथम श्रेणी काउंटी क्लबों के भीतर घरेलू क्रिकेट की संरचना इंग्लैंड और वेल्स। यह प्रतिनिधित्व करता है [इंग्लैंड के [ऐतिहासिक काउंटियों | ऐतिहासिक काउंटी]] के डरहम। 2014 के मौसम के बाद से टी 20 टीम*  'डरहम जेट'  *नाम दिया गया है। एक सदी से भी अधिक के लिए और माइनर काउंटी चैम्पियनशिप के एक प्रमुख सदस्य था, प्रतियोगिता जीतने के लिए सात बार | 1882 में स्थापित, डरहम [नाबालिग स्थिति] अंग्रेजी और वेल्श क्रिकेट के [माइनर काउंटी] का आयोजन किया। 1992 में, क्लब काउंटी चैम्पियनशिप में शामिल हो गए और टीम के एक अधिकारी प्रथम श्रेणी के रूप में प्रमुख स्थिति को ऊपर उठाया गया था टीम। डरहम 1964 से एक सामयिक लिस्ट ए टीम के रूप में वर्गीकृत किया गया है, तो एक बड़ी सूची के रूप में 1992 से एक टीम; <रेफरी> साँचा:वेब का हवाला देते हैं</ref> और के रूप में एक प्रमुख टी 20 टीम 2003 के बाद से <रेफरी> { {वेब का हवाला देते हैं। url = http: //www.cricketarchive.com/Archive/Teams/0/90/Twenty20\_Events.html | प्रकाशक = क्रिकेट | title = ट्वेंटी -20 घटनाओं डरहम द्वारा निभाई | accessdate = 8 दिसंबर 2015}} </ रेफरी >*

क्लब के सीमित ओवरों के किट रंग पीला ट्रिम (रॉयल लंदन वन-डे कप में) के साथ नीले और काले ट्रिम (नेटवेस्ट टी 20 ब्लास्ट में) के साथ लाल कर रहे हैं। और टाइन के पोर्ट | डरहम वर्तमान [अमीरात] [फ्लाई अमीरात] सहित कई कंपनियों द्वारा प्रायोजित है। [| अमीरात डरहम अंतर्राष्ट्रीय क्रिकेट ग्राउंड] [रिवरसाइड ग्राउंड], चेस्टर ली स्ट्रीट में है जो टीम द्वारा उत्तरी रॉक से पहले बैंक के राष्ट्रीयकरण 2008 में क्लब में आधारित है प्रायोजित किया गया था 5 जून से - | दूसरे [2003 इंग्लैंड बनाम जिम्बाब्वे टेस्ट] 2003 में [जिम्बाब्वे क्रिकेट टीम इंग्लैंड में # 2 टेस्ट] - सर्किट, अपने पहले मैच की मेजबानी | अंग्रेजी [टेस्ट मैच] [टेस्ट क्रिकेट] के लिए नवीनतम परिवर्धन में से एक 7 जून को।

डरहम सीसीसी डिवीजन में से एक में खेलता एल.वी. काउंटी चैम्पियनशिप, रॉयल लंदन वन-डे कप और नेटवेस्ट टी 20 ब्लास्ट 2014 में उत्तर के समूह में ग्रुप बी। <रेफरी> साँचा:अदालत में तलब web</ref> वे जीत गए काउंटी चैम्पियनशिप 2008 में पहली बार के लिए, 2009 के मौसम में ट्रॉफी अपने पास रखा, और उसके बाद एक तीसरी बार 2013 में वे 2014 में उद्घाटन रॉयल लंदन वन-डे कप जीता लिए यह जीत हासिल की।
जोनाथन स्विफ्ट
**जोनाथन स्विफ्ट** (Jonathan Swift) (३० नवम्बर १६६७ - १९ अक्टूबर १७४५) आयरलैण्ड के निबन्धकार, कवि, व्यंग्यकार थे। तीखे व्यंग्य का जैसा निर्मम प्रहार स्विफ्ट की रचनाओं में मिलता है वैसा शायद ही कहीं अन्यत्र मिले।

मौत
---

1742 में, स्विफ्ट को एक स्ट्रोक का सामना करना पड़ा और बोलने की क्षमता खो दी। 19 अक्टूबर, 1745 को स्विफ्ट की मृत्यु हो गई। उन्हें डबलिन के सेंट पैट्रिक कैथेड्रल के अंदर एस्तेर जॉनसन के बगल में आराम करने के लिए रखा गया था।[]

जीवनी
-----

जोनाथन स्विफ्ट का जन्म आयरलैंड के डबलिन नगर में हुआ था। पंद्रह वर्ष की अवस्था में इन्होंने डबलिन के ट्रिनिटी कालेज में प्रवेश किया। कालेज छोड़ने के साथ ही इन्होंने सर विलियम टेंपुल के यहाँ उनके सेक्रेटरी के रूप में काम करना प्रारंभ किया और उनके साथ सन् 1699 ई. तक रहे। वह समय दलगत राजनीति की दृष्टि से बड़े कशमश का था और स्विफ्ट ने ह्विग पार्टी के विरुद्ध डोरी दल का साथ दिया। ये एक महत्वाकांक्षी व्यक्ति थे। टोरी सरकार से इन्होंने अपनी सेवाओं के पुरस्कारस्वरूप बड़ी आशाएँ की थीं जो पूरी नहीं हुई। जीवन के अंतिम दिन निराशा और दु:ख में बीते।

कृतियाँ
-------

स्विफ्ट की प्रारंभिक आकांक्षा कवि होने की थी, लेकिन इनकी साहित्यिक प्रतिभा अंतत: व्यंग्यात्मक रचनाओं में मुखरित हुई। इनकी पहली महत्वपूर्ण कृति "बैटल ऑव द बुक्स" सन् 1697 में लिखी गई लेकिन सन् 1704 में बिना लेखक के नाम के छपी। इस पुस्तक में स्विफ्ट ने प्राचीन तथा आधुनिक लेखकों के तुलनात्मक महत्व पर व्यंग्यात्मक शैली में अपने विचार व्यक्त किए हैं। जहाँ एक ओर प्राचीन लेखकों ने मधुमक्खी की तरह प्रकृति से अमृततुल्य ज्ञान का संचय किया, आधुनिक लेखक मकड़ी की तरह अपने ही आंतरिक भावों का ताना बाना प्रस्तुत करते हैं।

इनकी दूसरी महत्वपूर्ण रचना "द टेल ऑव ए टव" भी सन् 1704 में गुमनाम ही छपी। इस पुस्तक में स्विफ्ट ने रोमन चर्च एवं डिसेंटर्स की तुलना में अंग्रेजी चर्च को अच्छा सिद्ध करने का प्रयत्न किया।

स्विफ्ट का "गुलिवर्स ट्रैवेल्स" अंग्रेजी साहित्य की सर्वोत्तम रचनाओं में से है। गुलिवर एक साहसी यात्री है जो नए देशों की खोज में ऐसे ऐसे स्थानों पर जाता है जहाँ के लोग तथा उनकी सभ्यता मानव जाति तथा उसकी सभ्यता से सर्वथा भिन्न हैं। तुलनात्मक अध्ययन द्वारा स्विफ्ट ने मानव समाज-व्यवस्था, शासन, न्याय, स्वार्थपरता के परिणामस्वरूप होनेवाले युद्ध आदि पर तीव्र प्रहार किया। प्राय: उनका रोष संयम की सीमा का अतिक्रमण कर जाता है। कहीं कहीं ऐसा प्रतीत होता है जैसे उन्हें मानव जाति से तीव्र घृणा हो। कतिपय आलोचकों ने स्विफ्ट की घृणा का कारण उनके जीवन की असफलताओं को बताया है। लेकिन इस महान लेखक को व्यक्तिगत निराशा की अभिव्यक्ति करनेवाला मात्रा स्वीकार करना उसके साथ अन्याय करना होगा। स्विफ्ट ने "गुलिवर्स ट्रैजेल" में समाज एवं शासन की बुराइयों पर तीखा व्यंग्य करने के साथ ही साथ सत्य और न्याय के ऊँचे आदर्शों की स्थापना भी की और इसी कारण इनकी गणना अंग्रेजी साहित्य के महानतम लेखकों में है।
**डिजिटल सिगनल प्रोसेसर** (**D**igital **S**ignal **P**rocessor / DSP) या **आंकिक संकेत प्रसंस्कारक** (आसप) एक ऐसी डिजिटल एकीकृत परिपथ है जो जिसकी डिजाइन विशेष रूप से सिगनल की प्रोसेसिंग (डिजिटल विधि से) करने के लिये की जाती है। प्रायः यह सिगनल की **आनलाइन** प्रोसेसिंग के लिये प्रयुक्त होता है। वैसे तो यह माइक्रोप्रोसेसर से कई अर्थों में समान है किन्तु डी एस पी कुछ कार्य माइक्रोप्रोसेसर की अपेक्षा अति दक्षतापूर्वक कर सकता है।

### डिजिटल सिगनल प्रोसेसरों की विशेषताएं

```
* वास्तविक समय में प्रोसेसिंग के लिये डिजाइन किये गये होते हैं।
* धाराप्रवाह आंकडो (स्ट्रीमिंग डेटा) के साथ सबसे उत्तम् कार्य करता है।
* प्रोग्राम मेमोरी और डेटा मेमोरी अलग-अलग होती हैं।
* कुछ कार्यों को तेज गति से करने के लिये विशेष इंस्ट्रक्शन उपलब्ध होते हैं।
* बहुकार्य (मल्टीटास्किंग्) के लिये विशेष हार्डवेयर **नहीं** होता।
```

इन्हें भी देखें
---------------

* आंकिक संकेत प्रसंस्करण (डिजिटल सिग्नल प्रोसेसिंग)
* माइक्रोकंट्रोलर
* माइक्रोप्रोसेसर

### बाहरी कडियां

DSP-Wiki

The Scientist and Engineer's Guide to DSP